**УТВЪРДИЛ: (П)**

**МЕРИ ПЕЙЧЕВА – ДИРЕКТОР ДИРЕКЦИЯ ПАФДУК**

**ДОКУМЕНТАЦИЯ**

 **ЗА УЧАСТИЕ В ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА ЧРЕЗ ПУБЛИЧНО СЪСТЕЗАНИЕ ПО РЕДА НА ЗАКОНА ЗА ОБЩЕСТВЕНИТЕ ПОРЪЧКИ, С ПРЕДМЕТ:**

***„ОСИГУРЯВАНЕ НА САМОЛЕТНИ БИЛЕТИ ЗА ПРЕВОЗ НА ПЪТНИЦИ И БАГАЖ, ХОТЕЛСКИ РЕЗЕРВАЦИИ И НАСТАНЯВАНЕ ПРИ СЛУЖЕБНИ ПЪТУВАНИЯ В ЧУЖБИНА ЗА НУЖДИТЕ НА ИЗПЪЛНИТЕЛНА АГЕНЦИЯ ПО ЛЕКАРСТВАТА”***

Съгласувал: Свелин Спиров – Главен секретар ИАЛ;

Изготвили:

Николай Диамандиев – гл. юрисконсулт ДПАФДУК;

Йосиф Търновалийски – ст. юрисконсулт ДПАФДУК;

Невена Георгиева – гл. експерт ДПАФДУК

**ГР. СОФИЯ,**

**2018 г.**

РЕШЕНИЕ ЗА ОТКРИВАНЕ

ОБЯВЛЕНИЕ

СЪДЪРЖАНИЕ

**Раздел I. ОБЩА ИНФОРМАЦИЯ ЗА ПРОЦЕДУРАТА**

1. **Възложител**.

**2. Финансови условия на процедурата.**

**3. Вид, наименование и предмет на поръчката**

**4. Място на изпълнение**

**5. Срок за изпълнение на обществената поръчка**

**6. Предоставяне на документацията за обществената поръчка**

**7. Срок на вaлидност на офертите**

**8. Критерий за възлагане на обществената поръчка**

**9. Разяснения по документацията за обществената поръчка**

**Раздел II. ТЕХНИЧЕСКА СПЕЦИФИКАЦИЯ И ИЗИСКВАНИЯ КЪМ ИЗПЪЛНЕНИЕТО НА ОБЩЕСТВЕНАТА ПОРЪЧКА**

**Раздел III. ОБЩИ ИЗИСКВАНИЯ ЗА УЧАСТИЕ В ПРОЦЕДУРАТА**

**Раздел IV. ЛИЧНИ КАЧЕСТВА НА УЧАСТНИЦИТЕ. ОСНОВАНИЯ ЗА ОТСТРАНЯВАНЕ**

**1. Лично състояние на участниците**

**2. Критерии за подбор**

**3. Участие на обединения**

**4. Специфични основания за отстраняване от процедурата за възлагане на обществена поръчка по националното законодателство**.

**5.** **Документи, предоставяни преди сключване на договор**

**Раздел V. УКАЗАНИЯ ЗА ПОДГОТОВКА НА ДОКУМЕНТИТЕ КЪМ ОФЕРТАТА**

**1. Подготовка на офертата**

**2. Изисквания към документите**

**3. Получаване на офертите**

**4. Промени и оттегляне на оферти**

**5. Възможност за удължаване срока за представяне на оферти**

**6. Кореспонденция**

**7. Други условия**

**Раздел VI. РАЗГЛЕЖДАНЕ НА ОФЕРТИТЕ**

**1. Разглеждане на офертите**

**2. Отваряне на офертите**

**3. Отваряне на ценовите предложения**

**Раздел VII МЕТОДИКА ЗА ИЗЧИСЛЯВАНЕ НА КОМПЛЕКСНАТА ОЦЕНКА НА ОФЕРТИТЕ**

**Раздел VIII СКЛЮЧВАНЕ НА ДОГОВОР**

**Раздел IX ГАРАНЦИЯ ЗА ИЗПЪЛНЕНИЕ**

**ПРИЛОЖЕНИЯ:**

**Приложение № 1 Опис на представените документи от участника.**

**Приложение № 2 Заявление за участие.**

**Приложение № 2А Стандартен образец за единния европейски документ за обществени поръчки (ЕЕДОП).**

**Приложение № 3 Технически спецификации и изисквания към изпълнението на обществената поръчка.**

**Приложение № 4 Техническо предложение.**

**Приложение № 5 Предложение за изпълнение на поръчката.**

**Приложение № 6 Декларация за съгласие с клаузите на проекта на договор.**

**Приложение № 7 Декларация за срока на валидност на офертата.**

**Приложение № 8 Декларация за спазване при изготвяне на офертата на задълженията, свързани с данъци и осигуровки, опазване на околната среда, закрила на заетостта и условията на труд.**

**Приложение № 9 Декларация за липса на свързаност .**

**Приложение № 10 Ценово предложение.**

**Приложение № 11 Проект на договор.**

#  РАЗДЕЛ І

**ОБЩА ИНФОРМАЦИЯ ЗА ПРОЦЕДУРАТА**

1. **Възложител**.

Възложител на настоящата обществена поръчка, в качеството на публичен възложител по смисъла на чл. 5, ал. 2, т. 12 от Закона за обществените поръчки (ЗОП), е Изпълнителна агенция по лекарствата (ИАЛ).

**2. Вид, наименование и предмет на поръчката:**

**2.1.** Възложителят обявява настоящата процедура за възлагане на обществена поръчка чрез „публично състезание” на основание чл. 18, ал. 1, т. 12, във вр. с чл. 19, ал. 1, чл. 20, ал. 2, т. 2 от Закона за обществените поръчки.

**2.2. Наименование на обществената поръчка:**

***„Осигуряване на самолетни билети за превоз на пътници и багаж, хотелски резервации и настаняване при служебни пътувания в чужбина за нуждите на Изпълнителна агенция по лекарствата”.***

**2.3.** Съгласно разпоредбата на чл. 3, ал. 1, т. 3 от ЗОП, предметът на обществената поръчка е предоставяне на услуга, по смисъла на ЗОП.

Кодът на обществената поръчка, съобразно кодовете на номенклатурите в Общия терминологичен речник, приет с Регламент (ЕО) № 2195/2002 на Европейския парламент и на Съвета от 5 ноември 2002 г., относно Общия терминологичен речник, свързан с обществените поръчки (CPV), е: **63500000,63512000,63515000.**

**3. Финансови условия на процедурата.**

Максималната прогнозна стойност за услугите, предмет на настоящата поръчка, е до **150 000,00** (сто и петдесет хиляди) лева без включен ДДС.

Обществената поръчка се финансира със средства на Възложителя.

Възложителят дължи на Изпълнителя плащане на цената на самолетния/те билет/и и/или на хотелската резервация (ваучер) за дестинации в чужбина и съответните такси обслужване, за избрания от него вариант на изпълнение на конкретната заявка. Той не дължи на Изпълнителя друго възнаграждение за изпълнение на поръчката, както и не дължи заплащане на разходите, направени от изпълнителя (ако има такива), за доставяне на самолетните билети и/или на ваучерите за хотелски резервации, до мястото на доставка, посочено от възложителя.

Възложителят заплаща на изпълнителя цената на самолетния/те билет/и и/или на хотелската резервация (ваучер) за дестинации в чужбина и съответните такси обслужване, за избрания от него вариант на изпълнение на конкретната заявка, в срок до 15 (петнадесет) работни дни след представяне на надлежно оформена фактура; копие от оригиналния самолетен билет или изпратен по електронна поща електронен билет; ваучер за хотелско настаняване.

Не се счита за забавено плащането по договора за възлагане на обществената поръчка, което възложителят е наредил в сроковете, уговорени в договора за обществената поръчка, дори сумата да е постъпила по сметката на изпълнителя след падежа, когато вината е на обслужващата банка или поради забавяне на плащането от страна на първостепенния разпоредител с бюджет на възложителя (Министерство на здравеопазването).

Плащане на възнаграждението на изпълнителя не се извършва, в случай че за последния е получена информация от НАП или Агенция „Митници” за наличието на публични задължения, съгласно Решение на МС № 593/20.07.2016 г. В този случай плащането се извършва съгласно указанията на органите на приходната/митническата администрация.

Всички цени, предложени от изпълнителя, следва да бъдат посочени в български лева по курса на Българската народна банка в деня на предоставяне на отговора.

# Когато, съгласно представената от изпълнителя оферта, в изпълнението на поръчката участват и подизпълнители, след като изпълнителят, е сключил договор/договори за подизпълнение, възложителят извършва окончателно плащане към изпълнителя, след като бъдат представени писмени доказателства, че последният е заплатил на подизпълнителя/подизпълнителите за изпълнените от тях работи, които са приети по реда на описан в проекта на договор за възлагане на обществена поръчка (Приложение № 11).

**4. Място на изпълнение:**

Настоящата обществена поръчка с място на изпълнение – гр. София, ул. „Дамян Груев” № 8.

**5. Срок за изпълнение на обществената поръчка:**

Срокът за изпълнение на услугата, предмет на обществената поръчка, е 12 (дванадесет) месеца или до сключването на индивидуален договор за възлагане на обществена поръчка, след сключено рамково споразумение от Централния орган за покупки (ЦОП), което събитие настъпи първо.

**6. Предоставяне на документацията за обществената поръчка**

Възложителят осигурява пълен, неограничен и пряк достъп до документацията по настоящата процедура в своя профил на купувача на следния интернет адрес на Изпълнителна агенция по лекарствата (посочен и в обявлението за откриване на процедурата): <http://www.bda.bg/>, секция „Профил на купувача“.

**7. Срок на вaлидност на офертите -** не по-малко от 4 месеца, считано от крайния срок за получаване на офертите, посочен в обявлението за обществената поръчка.

**8. Критерий за възлагане на обществената поръчка:**

Настоящата обществена поръчка се възлага въз основа на икономически най-изгодна оферта, при критерий по чл. 70, ал. 2, т. 1 от ЗОП **– „най-ниска цена”**.

**9. Разяснения по документацията за обществената поръчка**

До 5 (пет) календарни дни преди изтичане на крайният срок за подаване на оферти, всеки участник може да поиска писмено от Възложителя да предостави разяснение по документацията на адреса, посочен в обявлението. Възложителят се задължава да отговори на полученото искане за разяснение в 3-дневен срок от получаването му. Разясненията се публикуват в профила на купувача без да се посочва кой е отправил искането.

**РАЗДЕЛ II.**

**ТЕХНИЧЕСКА СПЕЦИФИКАЦИЯ И ИЗИСКВАНИЯ КЪМ ИЗПЪЛНЕНИЕТО НА ОБЩЕСТВЕНАТА ПОРЪЧКА**

Техническата спецификация и изисквания за изпълнението на настоящата обществена поръчка, са описани подробно в ***Приложение № 3***, към настоящата документация за участие – „***Технически спецификации и изисквания към изпълнението на обществената поръчка***”.

**РАЗДЕЛ ІІІ.**

**ОБЩИ ИЗИСКВАНИЯ ЗА УЧАСТИЕ В ПРОЦЕДУРАТА**

**1.** Участник в настоящата процедура за възлагане на обществена поръчка чрез публично състезание може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява услугите, предмет на поръчката, съгласно законодателството на държавата, в която то е установено.

**2.** Участниците в процедурата се представляват от лицето/лицата, които имат това правомощие по закон или от упълномощено от него/тях лице.

**3.** Клон на чуждестранно лице може да е самостоятелен участник в процедурата за възлагане на обществена поръчка, в случай че може самостоятелно да подава оферти и да сключва договори, съгласно законодателството на държавата, в която е установен.

**4.** Когато участникът е обединение, което не е юридическо лице, се представя заверено от участника копие на договор (споразумение) за създаване на обединението, подписан от лицата в обединението, от който да е видно:

а) правното основание за създаване на обединението;

б) правата и задълженията на участниците в обединението;

в) разпределението на отговорността между членовете на обединението;

г) дейностите, които ще изпълнява всеки член на обединението.

В случай, че в договора (споразумението) не е посочен представляващият обединението, се представя копие от документ, подписан от лицата в обединението, в който се посочва представляващият. Копието следва да е заверено от участника.

Не се допускат промени в състава на обединението след крайният срок за подаване на офертите.

**5.** Възложителят няма изискване за създаване на юридическо лице, в случай че участникът, определен за изпълнител, е обединение на физически и/или юридически лица. Когато определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

**6.** Едно физическо или юридическо лице може да участва само в едно обединение.

**7.** Лице, което участва в обединение или е дало съгласие да бъде подизпълнител на друг кандидат или участник, не може да подава самостоятелна оферта за участие.

**8.** Свързани лица не могат да бъдат самостоятелни участници в настоящата процедура за възлагане на обществена поръчка.

**9.** Всеки участник в процедурата за възлагане на обществена поръчка има право да представи само една оферта.

**10.** Възложителят не допуска варианти на офертите.

**11.** Участниците подават оферта за пълния обем дейности на поръчката и не могат да оферират изпълнението само на част от нея.

**12.** За нерегламентираните в настоящата документацията за участие условия по провеждането на процедурата, се прилагат разпоредбите на Закона за обществените поръчки и подзаконовите нормативни актове по прилагането му, както и приложимите национални и международни нормативни актове, съобразно с предмета на поръчката.

#

# РАЗДЕЛ IV

**ОСНОВАНИЯ ЗА ОТСТРАНЯВАНЕ**

 **1. Основания за отстраняване**

**1.1.** На основание чл. 54, ал. 1 от ЗОП възложителят отстранява от участие в процедурата за възлагане на обществена поръчка участник, когато:

1. е осъден с влязла в сила присъда, освен ако е реабилитиран, за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;

2. е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;

3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

4. е налице неравнопоставеност в случаите по чл. 44, ал. 5 от ЗОП;

5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

6. е установено с влязло в сила наказателно постановление или съдебно решение, че при изпълнение на договор за обществена поръчка е нарушил чл. 118, чл. 128, чл. 245 и чл. 301 – 305 от Кодекса на труда или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

7. е налице конфликт на интереси, който не може да бъде отстранен.

**Съгласно чл. 54, ал. 2 от ЗОП основанията по чл. 54, ал. 1, т. 1, 2 и 7 от ЗОП се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.**

Съгласно чл. 40, ал. 1 от ППЗОП **лицата по чл. 54, ал. 2 от ЗОП са**:

1. лицата, които представляват участника;

2. лицата, които са членове на управителни и надзорни органи на участника;

3. други лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи.

Лицата, които представляват участника и лицата, които са членове на управителни и надзорни органи на участника са посочени в чл. 40, ал. 2 от ППЗОП.

За удостоверяване на липсата на основания за отстраняване участниците следва да попълнят Част III: Основания за изключване от Единен европейски документ за обществени поръчки (ЕЕДОП) **б. А** „Основания, свързани с наказателни присъди” и **б. Б** „Основания, свързани с плащането на данъци или социалноосигурителни вноски” по приложения образец към настоящата процедура.

**1.2.** На основание чл. 55, ал. 1, т. 1 от ЗОП възложителят отстранява от участие в процедурата за възлагане на обществена поръчка участник, за когото е налице някое от следните обстоятелства:

**а/** обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл.740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен, ако се докаже, че същият не е преустановил дейността си и е в състояние да изпълни поръчката съгласно приложимите национални правила за продължаване на стопанската дейност в държавата, в която е установен;

**б/** сключил е споразумение с други лица с цел нарушаване на конкуренцията, когато нарушението е установено с акт на компетентен орган;

**в/** доказано е, че е виновен за неизпълнение на договор за обществена поръчка или за услуга, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

**г/** опитал е да:

- повлияе на вземането на решение от страна на възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

- получи информация, която може да му даде неоснователно предимство в процедурата за възлагане на обществена поръчка.

Основанията по буква „г“ се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи. За удостоверяване на липсата на основания за отстраняване участниците следва да попълнят ЕЕДОП.

*Забележка: Възложителят може да не отстрани участник, за когото са налице основанията по буква „а“, ако се докаже, че същият не е преустановил дейността си и е в състояние да изпълни поръчката съгласно приложимите национални правила за продължаване на стопанската дейност в държавата, в която участника е установен.*

*Участник, за когото са налице основания по т. 1.1. и обстоятелства по т. 1.2., има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че: а) е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени; б) е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение; в) е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения. Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението. В случай че предприетите от участника мерки са достатъчни, за да се гарантира неговата надеждност, възложителят не го отстранява от процедурата. Мотивите за приемане или отхвърляне на предприетите мерки и представените доказателства се посочват в решението за определяне на изпълнител или за прекратяване на процедурата.*

**1.3.** В случай че участник е обединение, което не е юридическо лице, то т. 1.1. и 1.2. се прилагат за всеки член на обединението поотделно. Точки 1.1. и 1.2. се прилагат и за подизпълнителите и третите лица, ако участникът възнамерява да ползва такива.

**1.4.** Възложителят отстранява от процедурата участник, за когото са налице основанията по чл. 54, ал. 1 от ЗОП и посочените от възложителя обстоятелства по чл. 55, ал. 1 от ЗОП, възникнали преди или по време на процедурата. Отстраняването по настоящата точка се прилага и когато участник в процедурата е обединение от физически и/или юридически лица и за член на обединението е налице някое от основанията за отстраняване.

*Забележка: Основанията за отстраняване се прилагат до изтичане на следните срокове: а) пет години от влизането в сила на присъдата – по отношение на обстоятелства по чл. 54, ал. 1, т. 1 и 2 от ЗОП, освен ако в присъдата е посочен друг срок; б) три години от датата на настъпване на обстоятелствата по чл. 54, ал. 1, т. 5, буква "а" и т. 6 и чл. 55, ал. 1, т. 2.*

**1.5.** На основание чл. 46, ал. 1 от ППЗОП участниците са длъжни да уведомят писмено възложителя в 3-дневен срок от настъпване на обстоятелство по чл. 54, ал. 1 и чл. 101, ал. 11 от ЗОП или посочено от възложителя основание по чл. 55, ал. 1 от ЗОП.

**1.6. Други основания за отстраняване**

Съгласно чл. 107 от ЗОП, освен на основанията по чл. 54 и чл. 55 от ЗОП, Възложителят отстранява от процедурата:

**а/** участник, който не отговаря на поставените критерии за подбор или не изпълни друго условие, посочено в обявлението за обществената поръчка или в документацията.

**б/** участник, който е представил оферта, която не отговаря на предварително обявените условия на поръчката;

**в/** участник, който не е представил в срок обосновката по чл. 72, ал. 1 от ЗОП или чиято оферта не е приета съгласно чл. 72, ал. 3 - 5 от ЗОП;

**г/** участници, които са свързани лица.

**7**. Основанията за отстраняване по реда на чл. 54 и чл. 55 от ЗОП, се прилагат и когато участник в процедурата е обединение от физически /или юридически лица и за член на обединението е налице някое от основанията за отстраняване,по сочени в настоящата документация за участие.

 **2. Критерии за подбор**

 **2.1. Годност (правоспособност) за упражняване на професионална дейност**

**2.1.1.** Участникът да може да извършва туроператорска и туристическа агентска дейност в съответствие с чл. 61 и чл. 62 от Закона за туризма (ЗТ). В случай че участникът е чуждестранно лице – да разполага с правото да извършва туроператорска дейност и туристическа агентска дейност съгласно националното законодателство на държавата, в която е установен.

При подаване на оферта всеки от участниците декларира съответствието с този критерий за подбор само като попълни **т. 1)** в част ІV, раздел А „Годност“ от ЕЕДОП.

 **2.1.2.** Участникът следва да е член на International Air Transport Association (IATA) или да притежава акредитация в IATA.

При подаване на оферта всеки от участниците декларира съответствието с този критерий за подбор само като попълни **т. 2)** в част ІV, раздел А „Годност“ от ЕЕДОП.

*Преди сключване на договора участникът, определен за изпълнител, представя заверено копие от валиден документ, удостоверяващ членство или сертификат за акредитация в IATA по продажба на самолетни билети (превод на документа на български език в оригинал, както и* *заверено копие на оригиналния документ).* *На основание чл. 67, ал. 5 от ЗОП възложителят може да изиска от участниците по всяко време да представят горепосочения документ, когато това е необходимо за законосъобразното провеждане на процедурата*.

 **2.1.3.** Участникът да има валидна към датата на подаване на офертата оторизация за работа в системата Billing and Settlement Plan (BSP) България или в еквивалентна система, с която участникът работи, като се посочват и авиокомпаниите дали оторизация на участника.

При подаване на оферта всеки от участниците декларира съответствието с този критерий за подбор само като попълни **т. 2)** в част ІV, раздел А „Годност“ от ЕЕДОП.

*Преди сключване на договора участникът, определен за изпълнител, представя заверено копие от валиден документ, удостоверяващ членство в BSP България или еквивалентна система с права за продажба на самолетни билети – валиден за срока на действие на договора (превод на документа на български език в оригинал, както и заверено копие на оригиналния документ). На основание чл. 67, ал. 5 от ЗОП възложителят може да изиска от участниците по всяко време да представят горепосочения документ, когато това е необходимо за законосъобразното провеждане на процедурата.*

**2.1.4.** Участникът следва да е регистриран като администратор на лични данни от Комисията за защита на личните данни. Чуждестранните юридически лица прилагат еквивалентен документ на компетентния орган от държавата, в която са установени.

При подаване на оферта всеки от участниците декларира съответствието с този критерий за подбор само като попълни **т. 2)** в част ІV, раздел А „Годност“ от ЕЕДОП.

*Преди сключване на договора участникът, определен за изпълнител, представя заверено копие от валидно удостоверение за администратор на лични данни. В случай, че участникът е обединение, документът се представя от всеки член на обединението. На основание чл. 67, ал. 5 от ЗОП възложителят може да изиска от участниците по всяко време да представят горепосочения документ, когато това е необходимо за законосъобразното провеждане на процедурата.*

В случай че участникът не притежава такава регистрация, същият декларира, че при класиране на първо място, ще се регистрира като администратор на лични данни, преди подписването на договора за изпълнение на поръчката.

За тези критерии участникът не може да се позовава на капацитета на трети лица на основание чл. 63, ал 5, във вр. с чл. 63, ал. 4 от ЗОП.

**2.2. Икономическо и финансово състояние:**

Участникът трябва да има валидна застраховка, покриваща отговорността му на туроператор и туристически агент за причинени вреди вследствие на неразплащане със своите контрагенти, включително при неплатежоспособност и несъстоятелност.

При подаване на оферта всеки от участниците декларира съответствието с този критерий за подбор само като попълни **т. 5)** в част ІV, раздел Б „Икономическо и финансово състояние“ от ЕЕДОП.

*Преди сключване на договора участникът, определен за изпълнител представя заверено копие от валидна застрахователна полица, покриваща отговорността му на туроператор и туристически агент за причинени вреди вследствие на неразплащане със своите контрагенти, включително при неплатежоспособност и несъстоятелност*. *На основание чл. 67, ал. 5 от ЗОП възложителят може да изиска от участниците по всяко време да представят горепосочения документ, когато това е необходимо за законосъобразното провеждане на процедурата.*

**2.3. Технически и професионални способности.**

**2.3.1.** Участникът следва да е изпълнил за последните 3 (три) години от датата на подаване на офертата, минимум 3 (три) дейности/услуги, които са с предмет, идентичен или сходен с предмета на поръчката.

Под „*услуга с идентичен предмет*” се разбира осигуряване на самолетни билети за превоз по въздух на пътници и багаж, хотелски резервации и настаняване, а под „*услуга със сходен предмет*” се разбира продажба на пътнически билети, резервации за настаняване и туристически пакети.

 „*Изпълнена*“ е тази дейност, чието изпълнение е приключило до датата на подаване на офертата, в рамките на посочения от възложителя период, независимо от датата на възлагането й.

При подаване на оферта всеки от участниците декларира съответствието с този критерий за подбор само като попълни **т. 1б)** в част ІV, раздел В „Технически и професионални способности“ от ЕЕДОП с посочване на стойностите, датите и получателите.

*Преди сключване на договора участникът, определен за изпълнител, представя списък на услугите, които са идентични или сходни с предмета и обема на настоящата обществена поръчка, изпълнени от тях, през последните три години, считано от датата на подаване на офертата, с посочване на стойностите, датите и получателите,* ***заедно с доказателство*** *за извършената услуга. На основание чл. 67, ал. 5 от ЗОП възложителят може да изиска от участниците по всяко време да представят горепосочения документ, когато това е необходимо за законосъобразното провеждане на процедурата.*

**2.3.2.** Участникът трябва да разполага с минимум две лица, отговарящи за изпълнението на услугата, предмет на обществената поръчка, и които следва да отговарят на изискванията, посочени в чл. 7 от Наредба № 16-1399 от 11.10.2013 г. за изискванията за местоположението, пригодността и оборудването на помещението за извършване на туроператорска и/или туристическа агентска дейност и за образованието, езиковата квалификация и стажа на персонала, който ще бъде зает в осъществяването на туристическата дейност.

Лицата, осъществяващи функции по продажби на самолетни билети, следва да са с висше образование или средно образование и придобита професионална квалификация в областта на туризма и притежаващи сертификат, удостоверяващ IATA квалификация, да притежават най-малко 1 /една/ година опит в работа като агент по продажба на \_самолетни билети с резервационна система („АМАДЕУС” /Amadeus/ и/или „Галилео” /Galileo/, и/\_или Уърлдспан” /Worldspan/, и/или „Сейбър” /Sabre/) или друга еквивалентна система за резервация и продажба на самолетни билети. Лицата трябва да владеят най-малко един чужд език. За признаване владеенето на чужд език на лицата се изисква удостоверяване на следното ниво на владеене на чужд език спрямо приетата Обща Езикова Европейска Рамка (ОЕЕР) – В2.

При подаване на оферта всеки от участниците декларира съответствието с този критерий за подбор само като попълни **т. 6)** в част ІV, раздел В „Технически и професионални способности“ от ЕЕДОП като предостави информация за име и фамилия на лицето, образование, професионална квалификация и владеене на чужд език.

*Преди сключване на договора участникът, определен за изпълнител, представя списък на персонала, който ще изпълнява поръчката, в който е посочена професионална компетентност на лицата. На основание чл. 67, ал. 5 от ЗОП възложителят може да изиска от участниците по всяко време да представят горепосочения документ, когато това е необходимо за законосъобразното провеждане на процедурата.*

Посочените от избрания за изпълнител участник лица, отговарящи за извършване на услугата, трябва да са на разположение за целия срок на договора. В случай на промяна в състава на екипа, изпълнителят се задължава да осигури служител/и, отговарящ/и на изискванията на чл. 7 от Наредба № 16-1399 от 11.10.2013 г. за изискванията за местоположението, пригодността и оборудването на помещението за извършване на туроператорска и/или туристическа агентска дейност и за образованието, езиковата квалификация и стажа на персонала, на които са отговаряли първоначално посочените. Изпълнителят уведомява писмено възложителя за обстоятелствата, налагащи промяна в състава на екипа и предлага друг служител, който да участва в изпълнението на услугата.

**2.3.3.** Участникът трябва да има право да резервира и продава самолетни билети чрез глобална резервационна система (AMADEUS или друга еквивалентна система за резервация и продажба на самолетни билети), като системата следва да предлага висока степен на пълна, достоверна и актуална информация за наличните цени на самолетните билети.

При подаване на оферта всеки от участниците декларира съответствието с този критерий за подбор само като попълни **т. 9)** в част ІV, раздел В „Технически и професионални способности“ от ЕЕДОП като посочи резервационната система.

*Преди сключване на договора участникът, определен за изпълнител, представя заверени копия на сертификат/и за работа с Амадеус или друга еквивалентна резервационна система за продажба на самолетни билети. На основание чл. 67, ал. 5 от ЗОП възложителят може да изиска от участниците по всяко време да представят горепосочения документ, когато това е необходимо за законосъобразното провеждане на процедурата.*

**2.3.4.** Участникът трябва да има представителство на територията на Република България с осигурена възможност за приемане на заявки по всяко време на денонощието и изпълнение на заявки, включително и при извънредни обстоятелства, както и в почивни и празнични дни.

При подаване на оферта всеки от участниците декларира съответствието с този критерий за подбор само като попълни **т. 9)** в част ІV, раздел В „Технически и професионални способности“ от ЕЕДОП като посочи офис/помещение (собствено или наето) с точен адрес, стационарни и мобилни телефони, факс и електронен адрес.

**2.3.5.** Участникът да има внедрена система по управление на качеството по стандарт ISO 9001:20ХХ или еквивалент, с обхват сходен с предмета на обществената поръчка.

При подаване на оферта всеки от участниците декларира съответствието с този критерий за подбор само като попълни в Част IV: „Критерии за подбор”, буква Г: стандарти за осигуряване на качеството и стандарти за екологично управление от ЕЕДОП.

 *Преди сключване на договора участникът, определен за изпълнител, представя заверено копие на валиден сертификат за управление на качествотo в съответствие с ISO 9001:20ХХ или еквивалент, с обхват сходен с предмета на обществената поръчка на името на участника. На основание чл. 67, ал. 5 от ЗОП възложителят може да изиска от участниците по всяко време да представят горепосочения документ, когато това е необходимо за законосъобразното провеждане на процедурата.*

***Забележка: За обхват сходен с предмета на поръчката, Възложителят приема обхват свързан с продажба на пътнически билети, резервации за настаняване и туристически пакети.***

**2.3.6.** Участникът следва да притежава внедрена система за спазване на приложимите практики по отношение на информационната сигурност сертифицирана съгласно стандарт ISO/IEC 27001:20ХХ или еквивалентен, с обхват по предмета на обществената поръчка.

При подаване на оферта всеки от участниците декларира съответствието с този критерий за подбор само като попълни Част IV: „Критерии за подбор”, буква Г: стандарти за осигуряване на качеството и стандарти за екологично управление от ЕЕДОП.

*Преди сключване на договора участникът, определен за изпълнител, представя заверено копие на валиден сертификат за информационната сигурност в съответствие с ISO/IEC 27001:20ХХ или еквивалент, обхват по предмета на обществената поръчка на името на участника. На основание чл. 67, ал. 5 от ЗОП възложителят може да изиска от участниците по всяко време да представят горепосочения документ, когато това е необходимо за законосъобразното провеждане на процедурата.*

***Забележка:*** Сертификатите по т. 2.3.5. и 2.3.6. трябва да са издадени от независими лица, които са акредитирани по съответната серия европейски стандарти от Изпълнителна агенция „Българска служба за акредитация” или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието.

Възложителят ще приеме еквивалентни сертификати, издадени от органи, установени в други държави членки.

**3.** **Участие на обединения**

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

 **4. Специфични основания за отстраняване от процедурата за възлагане на обществена поръчка по националното законодателство**.

Във връзка със забраната на чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКЛТДС), от участие в настоящата процедура за възлагане на обществена поръчка се отстраняват участниците, които пряко или косвено имат участие в дружества регистрирани в юрисдикции с преференциален данъчен режим и на свързаните с тях лица, включително и чрез гражданско дружество/консорциум, в което участва дружество, регистрирано в юрисдикция с преференциален данъчен режим, освен при наличие на изключенията по чл. 4 от (ЗИФОДРЮПДРКЛТДС).

Участникът следва да декларира в част III, буква „Г“, от Единния европейски документ за обществени поръчки (ЕЕДОП) липсата на основания по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици.

**5.** **Документи, предоставяни преди сключване на договор**

На основание чл. 67, ал. 6 от ЗОП актуални документи, удостоверяващи липсата на основанията за отстраняване от процедурата, както и съответствието с поставените критерии за подбор, се представят от участника, избран за изпълнител, преди сключване на договора. Посочените документи се представят и за подизпълнителите и третите лица, ако има такива.

#  РАЗДЕЛ V

**УКАЗАНИЯ ЗА ПОДГОТОВКА НА ДОКУМЕНТИТЕ КЪМ ОФЕРТАТА**

**1. Подготовка на офертата**

**1.1.** При подготовката на офертите участниците са длъжни да спазват изискванията на Възложителя, както и да се придържат точно към обявените от него условия. Поставянето на различни от тези условия и изисквания от страна на участника може да доведе до отстраняването му. Отговорността за правилното разучаване на документацията за обществената поръчка се носи единствено от участниците.

 **Офертата се представя в запечатана непрозрачна опаковка**, която съдържа:

**1.** **Опис на представените документи** със съдържание посочено по-долу;

**2.** **Заявление за участие,** съдържащо посочените по-долу документи;

**3.** **Техническо предложение**, съдържащо посочените по-долу документи;

**4. Отделен запечатан непрозрачен плик с надпис „Предлагани ценови параметри”.**

 **1.1. Опис на представените документи – *представя се съгласно* *Приложение № 1***

 В описа на представените документи се описват документите, които са представени към офертата. Описът се представя на български език.

**1.2. Заявлението за участие (Приложение *№*** **2**) включва:

**1.2.1. Единен европейски документ за обществени поръчки (ЕЕДОП)** за участника в съответствие с изискванията на закона и условията на възложителя, а когато е приложимо – ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката – *представя се съгласно* ***Приложение № 2А.***

*ЕЕДОП се попълва и подписва при спазване на условията, описани в ЕЕДОП и при спазване на изискванията на чл. 67, ал. 1- 3 от ЗОП и чл. 41, 43 и 45 от ППЗОП.*

На основание чл. 67, ал. 1 от ЗОП при подаване на оферта участникът декларира липсата на основанията за отстраняване и съответствие с критериите за подбор чрез представяне на ЕЕДОП. В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която кандидатът или участникът е установен, са длъжни да предоставят информация.

Съгласно чл. 67, ал. 2 от ЗОП когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа информацията по чл. 67, ал. 1 от ЗОП, т.е. информацията, посочена в предходния абзац.

Съгласно чл. 67, ал. 2 от ЗОП когато участникът е посочил, че ще използва капацитета на **трети лица** за доказване на съответствието с критериите за подбор или че ще използва **подизпълнители**, **за всяко от тези лица се представя отделен ЕЕДОП**, който съдържа информацията по чл. 67, ал. 1 от ЗОП.

Съгласно чл. 67, ал. 3 от ЗОП участниците могат да използват ЕЕДОП, който вече е бил използван при предходна процедура за обществена поръчка, при условие че потвърдят, че съдържащата се в него информация все още е актуална. На основание чл. 44, ал. 2 от ППЗОП участниците могат да използват възможността по чл. 67, ал. 3 от ЗОП, когато е осигурен пряк и неограничен достъп по електронен път до вече изготвен и подписан електронно ЕЕДОП. В тези случаи към документите за подбор вместо ЕЕДОП се представя декларация, с която се потвърждава актуалността на данните и автентичността на подписите в публикувания ЕЕДОП, и се посочва адресът, на който е осигурен достъп до документа.

Съгласно чл. 41, ал. 1 от ППЗОП когато изискванията по чл. 54, ал. 1, т. 1, 2 и 7 и чл. 55, ал.1, т. 5 от ЗОП **се отнасят за повече от едно лице, всички лица подписват един и същ ЕЕДОП.** Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 и чл. 55, ал.1, т. т от ЗОП се попълва в отделен ЕЕДОП за всяко лице или за някои от лицата.

В случаите по чл. 41, ал. 1 от ЗОП, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.

Съгласно чл. 43 от ППЗОП в ЕЕДОП се представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на възложителя.

Съгласно чл. 45, ал. 1 от ППЗОП когато за участник е налице някое от основанията по чл. 54, ал. 1 от ЗОП или посочените от възложителя основания по чл. 55, ал. 1 от ЗОП и преди подаването на офертата, той е предприел мерки за доказване на надеждност по чл. 56 от ЗОП, тези мерки се описват в ЕЕДОП.

На основание чл. 67, ал. 5 от ЗОП възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

На основание чл. 67, ал. 6 от ЗОП преди сключването на договора за обществена поръчка възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

**1.2.2.** **Документи за доказване на предприетите мерки за надеждност**, когато е приложимо

На основание чл. 56, ал. 1 от ЗОП участник, за когото са налице основания по чл. 54, ал. 1 от ЗОП и посочените от възложителя обстоятелства по чл. 55, ал. 1 от ЗОП, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

1. е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;

2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

Съгласно чл. 56, ал. 5 от ЗОП участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената в ал. 1 възможност за времето, определено с присъдата или акта.

Съгласно чл. 45, ал. 2 от ППЗОП като доказателства за надеждността на участника се представят следните документи:

- по отношение на обстоятелството по чл. 56, ал. 1, т. 1 и 2 ЗОП – документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

- по отношение на обстоятелството по чл. 56, ал. 1, т. 3 ЗОП – документ от съответния компетентен орган за потвърждение на описаните обстоятелства.

**1.2.3.** информация относно правно-организационната форма, под която участниците осъществяват дейността си, както и списък на всички задължени лица по смисъла на чл. 54, ал. 2 и чл. 55, ал. 3 от ЗОП, независимо от наименованието на органите, в които участват, или длъжностите, които заемат.

**1.2.4. за участник - обединение, което не е юридическо лице, се представя заверено копие от документ**, от който да е видно правното основание за създаване на обединението, както и следната информация във връзка с конкретната обществена поръчка:

- правата и задълженията на участниците в обединението;

- разпределението на отговорността между членовете на обединението;

- дейностите, които ще изпълнява всеки член на обединението.

**1.2.5.** на основание чл. 66 от ЗОП когато участник възнамерява да използва **подизпълнители** той:

- посочва в офертата предложените подизпълнители, вида на работите, които ще извършват, и дела на тяхното участие като попълва част IV, раздел В, т. 10 от ЕЕДОП;

- представя доказателства за поетите от подизпълнителите задължения.

За всеки от подизпълнителите се представя отделен ЕЕДОП. Съгласно чл. 66, ал. 2 от ЗОП подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

Възложителят изисква замяна на подизпълнител, който не отговаря на условията по чл. 66, ал. 2 от ЗОП.

За подизпълнителите следва да се имат предвид чл. 66, чл. 67, ал. 1, 2 и 6 и чл. 101, ал. 9 от ЗОП. Правилата във връзка с директните разплащания с подизпълнители са уредени в проекта на договор.

**1.2.6.** на основание чл. 65 от ЗОП **участниците могат да се позоват на капацитета на трети лица**, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.

 Когато участникът се позовава на капацитета на трети лица, посочва това в част II, раздел В „Информация относно използването на капацитета на други субекти” от ЕЕДОП и попълва съответните части на част IV от ЕЕДОП.

 За всяко трето лице се представя отделен ЕЕДОП. Съгласно чл. 65, ал. 4 от ЗОП третите лица трябва да отговарят на съответните критерии за подбор, за доказването на които участникът се позовава на техния капацитет, и за тях да не са налице основанията за отстраняване от процедурата.

**1.3. Техническото предложение** съдържа:

**1.3.1.** **документ за упълномощаване**, когато лицето, което подава офертата, не е законният представител на участника;

**1.3.2.** **предложение за изпълнение на поръчката**, което задължително трябва да е в съответствие с техническата спецификация и изискванията на възложителя в обявлението за поръчката и документацията за обществената поръчка – *представя се съгласно Приложение № 5*;

**1.3.3.** **декларация** за съгласие с клаузите на приложения проект на договор – *представя се съгласно Приложение № 6*;

**1.3.4.** **декларация** за срока на валидност на офертата – *представя се съгласно Приложение № 7.*

Офертите следва да бъдат със срок на валидност съгласно посочения в обявлението за обществената поръчка. Възложителят може да изиска от класираните участници да удължат срока на валидност на офертите си до момента на сключване на договора за обществената поръчка.

Участник, който представи оферта с по-кратък срок на валидност от посочения в обявлението за обществената поръчка ще бъде отстранен от участие в процедурата.

**1.3.5.** **декларация**, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, когато е приложимо – *представя се съгласно Приложение № 8*.

Информация за приложимите правила във връзка със:

- задълженията, свързани с данъци и осигуровки може да се получи от Национална агенция за приходите;

- задълженията, свързани с опазване на околната среда може да се получи от Министерство на околната среда и водите;

- задълженията свързани със закрила на заетостта и условията на труд може да се получи съответно от Министерство на труда и социалната политика и Изпълнителна агенция ,,Главна инспекция по труда”.

1.2.6 **декларация** за липса на свързаност по чл. 101, ал. 11 от ЗОП – *представя се съгласно Приложение № 9*.

**1.4. Отделният запечатан непрозрачен плик с надпис „Предлагани ценови параметри”** съдържа ценовото предложение на участника.

Ценовото предложение се представя *съгласно Приложение № 10,* подписано от законния представител на участника или от упълномощено от него лице.

Участникът е единствено отговорен за евентуално допуснати грешки или пропуски в предложените от него ценови предложения.

**2. Изисквания към документите**

**2.1.** Документите в офертата, за които са посочени конкретни изисквания в настоящата документация, включително в образците на документи, следва да бъдат представени съгласно тези изисквания.

**2.2.** Всички образци, които се съдържат в документацията за обществената поръчка и условията описани в тях, са задължителни и участниците следва да се придържат към тях при изготвяне на офертата.

**2.3.** Документи, представени под формата на копия, следва да бъдат заверени на всяка страница „вярно с оригинала” и подпис и печат на участника.

**2.4.** Всички документи трябва да са в срока на тяхната валидност, когато такава е изрично предвидена в нормативен акт или е изискване на възложителя.

**2.5.** Всички документи, приложени към офертата, следва да бъдат на български език. Документите, които се създават с цел участие в обществена поръчка, се представят на български език. Документи, които се прилагат към офертата, но са вече издадени и са на чужд език, следва да бъдат придружени с превод на български език.

**2.6.** В офертата не се допускат никакви вписвания между редовете, изтривания или корекции – това е основание за отстраняване на допусналия ги участник.

**2.7.** На основание чл. 102, ал. 1 от ЗОП участниците могат да посочват в офертите си информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се разкрива от възложителя. Съгласно чл. 102, ал. 2 от ЗОП участниците не могат да се позовават на конфиденциалност по отношение на предложенията от офертите им, които подлежат на оценка. Участниците посочват коя информация считат за конфиденциална в декларация в свободен текст /ако е приложимо/.

**3. Получаване на офертите**

Офертата се представя от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адрес: гр. София 1303, ул. „Дамян Груев” № 8.

**Офертата се представя на български език в запечатана непрозрачна опаковка, върху която се посочват**: наименованието на участника, включително участниците в обединението, когато е приложимо, адрес за кореспонденция, телефон и по възможност – факс и електронен адрес, наименованието на поръчката.

Офертите следва да бъдат получени от възложителя в срока за получаване на оферти, посочен в обявлението за поръчката.

При получаване на офертата длъжностно лице от деловодството на ИАЛ отбелязва върху опаковката й поредния номер, датата и часа на получаването, за което на приносителя се издава документ.

Не се приемат и се връщат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.

Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Заявленията за участие или офертите на лицата от списъка се завеждат в регистър, като в тези случаи не се допуска приемане на заявления за участие или оферти от лица, които не са включени в списъка.

**4. Промени и оттегляне на оферти**

**4.1.** До изтичането на срока за подаване на офертите всеки участник може да промени, да допълни или да оттегли офертата си.

**4.2.** Оттеглянето на офертата прекратява по-нататъшното участие на участника в процедурата.

**4.3.** Допълнението и промяната на офертата трябва да отговарят на изискванията и условията за представяне на първоначалната оферта, като върху опаковката бъде отбелязан и текст “Допълнение/Промяна на оферта с входящ номер ....” и наименование на участника.

**5. Възможност за удължаване срока за представяне на оферти**

**5.1.** Възложителят удължава срока за представяне на оферти при наличие на условията, предвидени в чл. 100, ал. 7- 12 от ЗОП.

**5.2.** Удължаването на сроковете се публикува в Регистъра на обществените поръчки към АОП и в профила на купувача

**6. Кореспонденция**

**6.1.** Обменът на информация свързана с настоящата процедура между възложителя и участниците е в писмен вид, на български език, и се извършва чрез:

**а)** връчване лично срещу подпис;

**б)** по електронен път с електронен подпис на посочените от възложителя и участниците електронни адреси;

**в)** по факс на посочения от възложителя и участниците номера;

**г)** по пощата - чрез препоръчано писмо с обратна разписка, изпратено на посочения от участника адрес;

**д)** чрез комбинация от средствата по букви "а" – "г";

**е)** чрез профила на купувача на възложителя в посочените в ЗОП и ППЗОП случаи.

**6.2.** За получено се счита това уведомление по време на процедурата, което е достигнало до адресата, на посочения от него адрес. Когато адресатът е сменил своя адрес и не е информирал своевременно за това ответната страна, за получено се счита това уведомление, което е достигнало до адреса известен на изпращача.

**6.3.** Решенията на възложителя, за които той е длъжен да уведоми участниците, се публикуват в профила на купувача, като могат да се връчват и лично срещу подпис или да се изпращат с препоръчано писмо с обратна разписка, по факс или по електронен път при условията и по реда на Закона за електронния документ и електронния подпис

**6.4.** Обменът и съхраняването на информация в хода на провеждане на процедурата за възлагане на обществена поръчка се извършват по начин, който гарантира целостта, достоверността и поверителността на информацията.

**7. Други условия**

**7.1.** При различие между информацията, посочена в обявлението и в документацията за обществената поръчка, за достоверна се счита информацията, публикувана в обявлението.

**7.2.** По въпроси, свързани с провеждането на процедурата и подготовката на офертите на участниците, които не са разгледани в документацията, се прилагат разпоредбите на Закона за обществените поръчки и Правилника за прилагане на закона за обществените поръчки.

# РАЗДЕЛ VI

**РАЗГЛЕЖДАНЕ НА ОФЕРТИТЕ**

**1. Разглеждане на офертите**

Разглеждането на офертите се извършва при спазване на чл. 104, ал. 4-6 и чл. 181, ал. 4-6 от ЗОП и чл. 54 и чл. 56-58 от ППЗОП от комисия по чл. 103, ал. 1 от ЗОП, назначена от Възложителя.

Изпращането на протокола по чл. 54, ал. 8 от ППЗОП до участниците може да се извърши включително чрез електронна поща или факс, ако участниците са посочили такива.

На основание чл. 67, ал. 5 от ЗОП Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

**2. Отваряне на офертите**

Денят на отваряне на офертите е посочен в обявлението за поръчката.

При промяна в датата, часа или мястото за отваряне на офертите участниците се уведомяват чрез профила на купувача най-малко 48 часа преди новоопределения час.

Действията на комисията по чл. 103, ал. 1 от ЗОП при разглеждане на офертите, включително отварянето на офертите, са съгласно глава пета, раздел VIII от ППЗОП.

Офертите се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване.

**3. Отваряне на ценовите предложения**

На основание чл. 57, ал. 3 от ППЗОП не по-късно от два работни дни преди датата на отваряне на ценовите предложения комисията по чл. 103, ал. 1 от ЗОП обявява най-малко чрез съобщение в профила на купувача датата, часа и мястото на отварянето.

На отварянето могат да присъстват лицата по чл. 54, ал. 2 от ППЗОП. Комисията по чл. 103, ал. 1 от ЗОП обявява резултатите от оценяването на офертите по другите показатели, отваря ценовите предложения и ги оповестява.

**РАЗДЕЛ VII**

**КРИТЕРИЙ ЗА ВЪЗЛАГАНЕ. МЕТОДИКА ЗА  ОЦЕНКА НА ОФЕРТИТЕ**

1. Поръчката се възлага въз основа на икономически най изгодната оферта, която се определя възоснова на критерия «най-ниска цена», съгласно чл. 70, ал.1 и 2, т.1 от ЗОП.

Показателите за оценка и относителната им тежест са, както следва:

**Показател 1 (F)** – предложена такса за обслужване в лева за издаване на 1 (един) самолетен билет от съответния участник, с коефициент на тежест Т= **70, максимална оценка 70 т.**

**Показател 2 (G) -** процент отстъпка за хотелско настаняване от „цена рецепция“ към момента на резервацията, с коефициент на тежест Т1=**30, максимална оценка 30 т.**

**Оценката за Показател 1** се изчислява по формулата:

**F=(Fmin/Fn) x Т,**

**Където: Fmin е най-ниската предложената такса за обслужване в лева** за издаване на 1 (един) самолетен билет от участник;

**Fn е предложената такса за обслужване в лева** за издаване на 1 (един) самолетен билет от съответния участник;

Т – коефициент на тежест на **Показател 1** = 70

**Оценката за Показател 2** се изчислява по формулата:

**G=(Gn/Gmax) x T1,**

**Където: Gmax е** най-висок предложен процент отстъпка за хотелско настаняване от „цена рецепция“ към момента на резервацията;

**Gn e** стойност на процент отстъпка за хотелско настаняване от „цена рецепция“ към момента на резервацията на съответния участник;

**T1 е** коефициент на тежест на **Показател 2** = 30.

Комплексната оценка **К макс** на офертата на всеки участник се изчислява по формулата:

**К макс = F + G**

**Максимални брой точки по К макс , която може да получи участник, е 100.**

**Цените посочени от участниците следва да бъдат в български лева, без включен ДДС, и с точност до втория знак след десетичната запетая.**

**Оферти на участници, които не отговарят на поставените изисквания се отстраняват от участие в процедурата за възлагане на обществена поръчка.**

***Важно:*** В случай, че участник предложи „0“ по някой/всички показатели, то той ще получи съответен резултат, като за прилагане на методиката за изчисление на точките на всички участници ще се прибави коефициент 1,съответно предложилия 0 ще получи 1, а предложилия например 0,30 ще получи 1,30.

Получените резултати от оценките по показателите се разглеждат с точност до втория знак след десетичната запетая, като при цифра в третия знак след десетичната запетая, по-малка от 5, закръглението е надолу, а при цифра, по-голяма или равна на 5 –нагоре. При разминаване на предложенията в ценовата оферта, изписани с цифри и такива изписани с думи, ще се има предвид предложенията, които са изписани с думи.

1. Класирането на офертите се извършва в низходящ ред на получената комплексна оценка (Кмакс), като на първо място се класира офертата с най-висока комплексна оценка.
2. Процентните отстъпки се изчисляват върху цената „на рецепция“ на хотела и се прилагат върху всички хотелски настанявания, извършени в изпълнение на настоящата поръчка.;
3. В случай, че получените комплексни оценки на двама или повече участника са равни, Възложителят ще проведе публичен жребий за определянето  на изпълнител между класираните на първо място оферти.
4. Тегленето на жребия ще се проведе съгласно следните правила:

Тегленето на жребий се извършва от назначената от възложителя комисия на дата, място и в час, за които участниците, класирани на първо място с еднаква оценка, ще бъдат писмено уведомени.

При тегленето могат да присъстват представители на участниците, получили еднаква обща оценка и класирани на първо място. Представители могат да бъдат лица, изрично упълномощени от лицето, представляващо участника. Лицата представят пълномощно в оригинал или нотариално заверено копие.

Комисията подготвя билети с имената на участниците, класирани на първо място. Билетите се поставят в непрозрачни пликове, които се запечатват. Тегленето на жребия започва в определения час. Ако до този час не са се явили представител/и на участниците, се изчакват допълнително 15 (петнадесет) минути. Ако и до този час не са се явили представител/и на участниците, комисията пристъпва към тегленето на жребия.

Тегленето се извършва чрез избор от председателя на комисията на един от пликовете, съдържащи наименованието на участниците, класирани на първо място. Изтегленият участник се предлага от комисията за изпълнител на обществената поръчка.

**РАЗДЕЛ VIII**

**СКЛЮЧВАНЕ НА ДОГОВОР**

Договорът за обществената поръчка се сключва в едномесечен срок след влизането в сила на решението за определяне на изпълнител или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите участници за решението за определяне на изпълнител.

Възложителят може да сключи договор за обществена поръчка преди изтичането на 14-дневния срок от уведомяването на заинтересованите участници за решението за определяне на изпълнител в случаите по чл. 112, ал. 7 от ЗОП.

На основание чл. 112, ал. 1 от ЗОП възложителят сключва с определения изпълнител писмен договор за обществена поръчка, при условие че при подписване на договора определеният изпълнител:

1. изпълни задължението по чл. 67, ал. 6 от ЗОП като предостави **актуални документи, удостоверяващи липсата на основанията за отстраняване от процедурата**, както **и съответствието с поставените критерии за подбор**, като документите се представят и за подизпълнителите (чл. 67, ал. 6 във връзка с чл. 66, ал. 2 от ЗОП) и третите лица (чл. 67, ал. 6 във връзка с чл. 65, ал. 4 от ЗОП), ако има такива;

2. представи определената гаранция за изпълнение на договора.

**РАЗДЕЛ IX**

**ГАРАНЦИЯ ЗА ИЗПЪЛНЕНИЕ**

Гаранцията, обезпечаваща изпълнението на договора, е в размер на 2 на сто от прогнозната стойност на обществената поръчка без ДДС.

Гаранцията се предоставя в една от следните форми:

1. *парична сума*, платима в касата на Изпълнителна агенция по лекарствата или по банкова сметка на ИАЛ :

Банкова информация: ИАЛ

IBAN: BG85 UNCR 7630 3100 1128 90

BIC: UNCRBGSF

Банка: Уникредит Булбанк

Участникът, определен за Изпълнител, представя платежен документ в оригинал или копие;

2. *банкова гаранция* - оригинал на безусловна и неотменяема банкова гаранция за съответната сума, издадена от банка в полза на възложителя и е със срок на валидност не по-малък от 30 дни след изтичане на срока за изпълнение на договора;

3. *застраховка, която обезпечава изпълнението чрез покритие на отговорността на изпълнителя –* представя се заверено копие на застрахователна полица.

Гаранцията, която е под формата на парична сума или банкова гаранция може да се предостави от името на изпълнителя за сметка на трето лице – гарант.

Участникът, определен за изпълнител, избира сам формата на гаранцията, обезпечаваща изпълнението на договора.

Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

Условията и сроковете за задържане или освобождаване на гаранцията за изпълнение се уреждат в договора за обществена поръчка *(Приложение № 11*), като възложителят не дължи лихви за времето, в което средствата законно са престояли у него.